Kaozeal:Akademiezh

message: Gant akademiezh e vez graet e brezhoneg (gw. geriadur An Here da skouer). Benoni  (Kaozeadenn)  11 Eos 2007 da 10:10 (UTC)

message: An daveoù zo lies evel ar geriadurioù : Akademi => Favereau...
# Ur stumm berroc'h eo ha
# Akademiezh a dalvez kement hag académisme, academism.
--MP 11 Eos 2007 da 10:16 (UTC)
replies: text: Favereau n'eo ket un dave a implijfen war an dachenn-se... Ofis ar brezhoneg a ra gant Akademiezh. Académisme a vije kentoc'h Arz akademikel e brezhoneg... Benoni  (Kaozeadenn)  11 Eos 2007 da 10:24 (UTC)

text: Me 'm eus teuziet meur a dra gant ma respont

text: Da gentañ, evit ar stumm Akademi, e-barzh ar geriadur embannet gant Favereau emañ. Ouzhpenn an dave e soñjan (ma-unan) eo gwelloc'h ar stumm-se (eget Akademiezh) peogwir eo ur stumm berroc'h.

text: Da eil, en ur glevout ar ger akademiezh e soñjfen-me kentoc'h en naoutur : evit un arzour da heuliañ reolennoù en un doare strizh.

text: Da drede, Académisme / Academism pa gomzer a liverezh zo kaset da peinture académique / Academic art e-barzh ar WP en galleg / saozneg. Ha gwir eo e ve gwell' ober e-mod-se.
--MP 11 Eos 2007 da 10:40 (UTC)
replies: text: :Ar berrder n'eo ket un arguzenn. War lerc'h: geriadur Favereau a zo bet savet gant un den e-unan, hag eñ atav o klask stumm gallekañ ar gerioù na vezont ket implijet gant peizanted bro Poher. Ne c'heller ket keñveriañ ar geriadur-se (a c'hell servijout a-wechoù evel-just) gant hini an Here, pe gant labour Ofis ar brezhoneg, a zo labourioù a-stroll, gant un arliv ofisiel ouzhpenn-se evit kinnigoù an Ofis. Benoni  (Kaozeadenn)  11 Eos 2007 da 10:46 (UTC)
replies: text: :: N'eo ket ur si labourat e-unan : :en:Samuel_Johnson.

text: :: Ne fell ket din difenn Favereau na difenn implijañ e skridoù.

text: :: Adkemeret eo bet gantañ geriadurioù ha geriaouegoù ha rolloù savet en amzerioù kozh ha nevez (gerioù SADED ha Preder en o zouez).

text: :: Evit arguzenniñ diwar-benn al labour a-stroll e c'hellfen lavaret eo bet adkemeret gant ar furm akademiezh ur ger ijinet gant un den nemetken (Grand dictionnaire français-breton gant Frañsez Vallée, 1931)

text: :: filologiezh (gresianeg) > academia (latin) > accademia (italianeg, krennamzer) > académie (galleg, 1508) > akademi (brezhoneg, penn kentañ  kantved). Pezh a ra tri c'hantved.

text: :: [1931 : *akademiez].

text: :: N'eo ket un arguzenn un arliv ofisiel.

text: :: Evit pezh a sell problem ar galleg : akademi / academy / académie. Ur ger latin-ha-gresian eo a-benn ar fin. --MP 11 Eos 2007 da 12:16 (UTC)
Kemm zo bet degaset er yezh un tamm abaoe an XVIIIvet kantved. 
Akademiezh a vez implijet er geriadurioù ha levrioù a vremañ. Bianchi-Bihan 26 Eos 2007 da 05:22 (UTC)

text: A-du emaon gant Bianchi-Bihan ha Benoni. Geriaoueg Diwan ivez. --Kadwalan 26 Eos 2007 da 19:21 (UTC)
replies: text: :Anat eo ne vo ket degemeret "akademi", p'eo ur giladenn e-keñver emdroad ar yezh skrivet keit muioc'h eget ur c'hantved. N'eus ket tu kemer Favereau evel meneger ar yezh skrivet. N'eus nemet kompren penaos en deus savet e geriadur : savet en deus un tezenn war ar brezhoneg komzet tro-dro da Boullaouen ha n'eus ket un estonn klevet ur bern gerioù gallek gant tud n'o deus na kelaouennoù, na levrioù evit gouzout petra eo ar brezhoneg skrivet (un diforc'h a zo etre al live komz hag al live skrivañ e pep yezh gant un hengoun lennegel). Goude-se en deus ouzhpennet ar yezh skrivet, met pa oa paotr ar brezhoneg komzet en deus klasket lakaat ur seurt kempouez. Er mare-se e soñje ivez e c'hellfe an etrerannyezhel laaat un dermen d'an emgann etre paotred ar peurunvan ha paotred ar falhuneg : bremañ e ra gant ar peurunvan hag al live yezh skrivet uhel ma ne sav ket ur romant.

text: :Hervez Favereau e vez implijet deskadurezh er Pouc'haer : ur ger implijet gant tud an Iliz e oa ha ne raent ket kalz gant akademiezh.
Evel m'eo bet meneget, e ra mistri an deskadurezh divyezhel gant geriadurioù an Here ha gant geriaouegoù Kreizenn ar Geriaouiñ (Eil Derez Diwan). N'eo ket boaz divskouarn ar vrezhonegerien yaouank da glevet ar ger akademi, war a seblant. --Ch. Rogel 26 Eos 2007 da 21:08 (UTC)<
thread_title:  Akademi(ezh)